Modul 11 FN

Materialer: Global politik s. 170-180

Oplæg

Fokus på FN handler også om spørgsmålet om, hvorvidt der eksisterer internationale normer og i hvor høj grad, de efterleves.

1. Hvad er en international norm?
2. Efterleves de? I stigende grad?
3. Er FN/IGO’er en arena eller en aktør?

Realister:

Idealister:



FN – 15 min.

1. Gør med afsæt i figur 6.13 rede for FN’s formål, opbygning og de virkemidler (kompetencer), som FN kan tage i brug. Kom undervejs ind på nogle konkrete tiltag fra FN’s side, der viser deres forskellige kompetencer.
2. Kom med eksempler på FN’s magt/succes.
3. Og kom så med eksempler på situationer, hvor FN’s afmagt/fiasko er blevet bevist.
* Opsamling efter behov
1. Nu skal I læse lidt: Øverst s. 178 angives der fire årsager til, at FN har vanskeligt ved at sikre formålet om en fredelig verden.
	1. Fordél og læs i gruppen – alle skal nedskrive 2-3 sætninger, der samler op på den årsag, du er blevet tildelt.
	2. Præsentér for hinanden
	3. Alle skal læse de to sidste afsnit s. 180.
	4. Hvad mener I om FN’s muligheder? Er udgangspunktet et modent anarki? Er vi på vej mod en mere sikker, fredelig og normbaseret verden – evt. fremmet af globalisering? Eller demokrati? Eller er det stadigvæk et selvhjælpssystem præget af anarki?
* Plenumopsamling

Den engelske skole

* Teoretisk retning der ligger mellem idealisme og realisme
* Taler om et internationalt samfund frem for et internationalt system, da der altid har været nogle normer og regler, der styrer staternes handlinger 🡪 folkeretten (internationale aftaler/traktater (regimer))

Alle lande anerkender i udgangspunkt de 3 grundnormer:

* + Stater må ikke bruge militær magt
	+ Stater må ikke intervenere
	+ Stater må ikke bryde hinandens suverænitet
* Grundnormerne danner grundlaget for de internationale organisationer, da de skaber forudsigelighed og orden i et ellers anarkistisk internationalt system.
* Staterne er de primære aktører. De stræber efter international fred og sikkerhed, fordi det er i deres egne interesser.
* Normbrud kan forekomme og det er et politisk spørgsmål, om stormagterne i sikkerhedsrådet ønsker at straffe det
* Overholdelse af normer giver legitimitet, og stater vil derfor altid forsøge at retfærdiggøre egne handlinger med henvisninger til internationale normer

Dvs., at de internationale normer fortæller statsledere hvilken vej, der er mest hensigtsmæssig at følge, men normerne træffer ikke beslutningerne i sig selv. Beslutningerne afhænger af politiske omstændigheder, og sommetider opnås international fred og sikkerhed bedst ved at bryde reglerne.

…men de overholdes ikke altid – og ofte fordi der er en konflikt mellem hensynet til ikke-intervention overfor hensynet til humanitær intervention/menneskerettighederne. Altså orden overfor retfærdighed for at bruge den engelske skoles begreber.

Her er FN central som arena eller aktør for løsning af konflikter. En stat eller FN selv kan rejse en sag, som sikkerhedsrådet/generalforsamlingen skal tage sig af.

R2P (Responsibility to protect) blev indført i 2005 og gjorde humanitære interventioner til en forpligtelse for det internationale samfund –> nu en international norm. Dvs. at hvis en stat deltager i eller ikke selv kan forhindre alvorlige overgreb på borgernes menneskerettigheder (herunder folkedrab), så påhviler ansvaret det internationale samfund, som skal gribe ind. Men….det sker ikke altid!

FN’s fredelige midler:

* Fordømmelse
* Diplomatiske midler: Undersøgelse, konfliktmægling og forligsforhandlinger

FN’s tvingende midler:

* Sanktioner: Diplomatiske (for eksempel lukninger af ambassader), finansielle (for eksempel fastfrysning af midler), handelsforbud (for eksempel råvarer som olie og våbenembargo) samt rejseforbud (for eksempel forbud mod udstedelse af visa til bestemte personer)
* Delvis militære midler: Fredsbevarende styrker (kræver accept fra "værts"landet)
* Militære midler: Autorisering af militær magt (gennemtvingelse af fred eller humanitær intervention)

Forholdet mellem orden og uorden ved forskellige grader af normkonflikter:



Men udviklingen i normdannelse går ifølge jeres bog fremad:

